200MM से ज्यादा पानी बरसने की संभावना; 604 गांव अभी भी बाढ़ प्रभावित
Haryana Weather Update; Follow Haryana Weather Rainfall Impact, IMD Weather Forecast Latest News, Reports On Dainik Bhaskar (दैनिक भास्कर) हरियाणा में मौसम विभाग ने दोपहर 3 बजे के बाद 11 जिलों में भारी बारिश की चेतावनी दी है। इन जिलों में उत्तर हरियाणा के यमुनानगर, कुरुक्षेत्र, करनाल, दक्षिण और दक्षिण पूर्व
हरियाणा में कल 9 जिलों में भारी बारिश का अलर्ट जारी किया गया है। चार ऐसे जिले हैं जिनमें भारी से भारी बारिश होने का चंडीगढ़ मौसम विभाग का अनुमान है। जिन जिलों के लिए अलर्ट जारी किया गया है उनमें पंचकूला, यमुनानगर, करनाल, रोहतक, सोनीपत, पानीपत, हिसार, भिवानी और चरखीदादरी शामिल हैं। राज्य के 12 जिलों में 604 गांव अभी बाढ़ प्रभावित हैं।
वहीं हरियाणा के कैथल के चीका से गुजर रही घग्गर का जलस्तर फिर से बढ़ गया है। यदि बारिश होती है तो आस-पास स्थित गांवों में स्थिति बिगड़ सकती है। इस समय चीका में घग्गर नदी का जलस्तर 14 फीट से 19 फीट पर पहुंच गया है। इसका डेंजर लेवल 23 फीट है। वहीं कई गांवों में अभी भी नदी का कटाव जारी है।
सूबे में बाढ़ से प्रभावित गांवों की संख्या 1465 पहुंच गई है। अब तक बाढ़ से 40 की मौत हो चुकी है। 6 लोग घायल हुए और 2 लापता हैं।
बाढ़ से अब तक 500 करोड़ का नुकसान
हरियाणा में अब तक बाढ़ से 500 करोड़ रुपए का नुकसान हो चुका है। राज्य के 12 जिलों के साथ ही 1465 गांव बाढ़ की चपेट में हैं। 232 मकान पूरी तरह से क्षतिग्रस्त हो चुके हैं, जबकि 3878 मकानों को आंशिक नुकसान पहुंचा है। 2100 बड़े पशुओं की अब तक बाढ़ और बिजली गिरने से मौत हो चुकी है। 2 लाख हेक्टेयर से अधिक फसलों को नुकसान पहुंचा है।
किस जिले का कितना रहा तापमान
हरियाणा में सोमवार को फरीदाबाद का भूपानी सबसे गर्म रहा। यहां का अधिकतम तापमान 38.8 डिग्री सेल्सियस तक पहुंच गया। इसके अलावा अंबाला, हिसार, गुरुग्राम, भिवानी, पंचकूला, जींद, पानीपत, महेंद्रगढ़, सोनीपत, रोहतक जिलों में अधिकतम तापमान 35 डिग्री सेल्सियस से अधिक रिकॉर्ड किया गया।